DA
L 227/50
Den Europæiske Unions Tidende
1.9.2022
Kemikalier (inaktive bestanddele, biprodukter osv.) skal identificeres i overensstemmelse med del A, punkt 1.10, i bilaget til forordning (EU) nr.
283/2013.
Hvis de meddelte oplysninger ikke giver en fuldstændig identifikation af en bestanddel (f.eks.
kondensat eller næringssubstrat), skal der gives detaljerede oplysninger om sammensætningen af hver enkelt sådan bestanddel.
1.5.
Præparatets fysiske tilstand og art Præparatets type og kode skal angives i overensstemmelse med de relevante vejledninger.
Hvis et bestemt præparat ikke er præcist defineret i de relevante vejledninger, skal der gives en detaljeret beskrivelse af præparatets fysiske art og tilstand og samtidig fremlægges et forslag til en egnet beskrivelse af præparatets type og et forslag til definition af det.
1.6.
Metode til fremstilling af præparatet og kvalitetskontrol Der skal gives detaljerede oplysninger om, hvordan plantebeskyttelsesmidlet masseproduceres, for alle trin i fremstillingsprocessen.
Det skal oplyses, hvilken type fremstillingsproces (f.eks. kontinuerlig proces eller batchproces) der anvendes.
1.7.
Emballage og præparatets forenelighed med de foreslåede emballagematerialer i)
Den emballage, der skal anvendes, skal beskrives, og materialer, konstruktion (f.eks. ekstruderet, svejset), størrelse og rumindhold, åbningsstørrelse samt luknings- og forseglingstype skal specificeres.
ii) Emballagens, herunder dens lukningers, egnethed med hensyn til styrke, tæthed og modstandsdygtighed under normale transport-, opbevarings- og håndteringsbetingelser, skal bestemmes og oplyses.
iii) Emballagematerialets modstandsdygtighed over for indholdet skal oplyses.
2.
PLANTEBESKYTTELSESMIDLETS FYSISKE, KEMISKE OG TEKNISKE EGENSKABER
2.1.
Udseende (farve og lugt) Der skal gives en beskrivelse af præparatets eventuelle farve og lugt og af dets fysiske tilstand.
2.2.
Eksplosive og oxiderende egenskaber Eksplosive og oxiderende egenskaber skal oplyses i overensstemmelse med del A, punkt 2.2, medmindre det kan godtgøres, at det hverken fra et teknisk eller et videnskabeligt synspunkt er nødvendigt at udføre sådanne undersøgelser.
2.3.
Flammepunkt og andre angivelser af antændelighed eller selvantændelighed Flammepunkt og antændelighed skal oplyses i overensstemmelse med del A, punkt 2.3, medmindre det kan godtgøres, at det hverken fra et teknisk eller et videnskabeligt synspunkt er nødvendigt at udføre sådanne undersøgelser.
2.4.
Aciditet/alkalinitet og om nødvendigt pH-værdi Aciditet, alkalinitet og pH-værdi (før og efter oplagring under de anbefalede betingelser) skal oplyses i overensstemmelse med del A, punkt 2.4, medmindre det kan godtgøres, at det hverken fra et teknisk eller et videnskabeligt synspunkt er nødvendigt at udføre sådanne undersøgelser.
2.5.
Viskositet og overfladespænding Viskositet og overfladespænding skal oplyses i overensstemmelse med del A, punkt 2.5, medmindre det kan godtgøres, at det hverken fra et teknisk eller et videnskabeligt synspunkt er nødvendigt at udføre sådanne undersøgelser.
2.6.
Lagerstabilitet og holdbarhed
2.6.1.
Koncentration ved brug Passende minimums- og maksimumskoncentrationer af plantebeskyttelsesmidlet ved brug, som berettiger den anvendte salgsemballages volumen i betragtning af en rimelig oplagringsperiode, skal angives sammen med arten af emballagemateriale i overensstemmelse med de anbefalede opbevaringsbetingelser.